મળતી માહિતી અનુસાર ચોમાસાની સિઝન શરૂ થતા રોડ ઉપર રખડતા ઢોરનો ત્રાસ વધી જાય છે અને અનેકવાર રોડ ઉપર મુંગા પશુઓ વાહનોની અડફેટે આવી જતા હોય છે. બુધવારના રોજ સુરત જિલ્લાના માંગરોળ તાલુકાના કીમ ચારરસ્તા થી માંડવી તરફ જતા રોડ ઉપર એક અજાણ્યા વાહન ચાલકે રોડ પરથી પસાર થતી. ત્રણ ગાયોને અડફેટમાં લઇ લીધી હતી. આ અકસ્માતમાં બે ગાયોનું ઘટના સ્થળે મોત નિપજ્યું હતું .જ્યારે અન્ય એક ગાયને ગંભીર ઈજા પહોંચી હતી. અકસ્માત બાદ વાહન ચાલક ત્યાંથી ફરાર થઈ ગયો હતો. અકસ્માત સર્જાતા સ્થાનિક રહીશો ઘટના સ્થળે દોડી આવ્યા હતા. જોકે આ ગાય ના માલિક કોણ છે તે હજુ સુધી જાણવા મળ્યું નથી.